PROXECTO DE FORMACIÓN. A RADIO ESCOLAR NO IES RIBEIRA DO LOURO.
1. XUSTIFICACIÓN.
	No presente curso escolar formouse este grupo de traballo constituído por sete profesores cos seguinte obxectivos:
-Formar un Equipo de Radio estable de alumnado para emitir en directo nos períodos do recreo. Realizáronse 70 programas ao longo do curso (Axuntamos algún guión destes programas)
-Dotar ao centro dunha ferramenta como é unha emisora de radio á  que poida acceder ocasionalmente todo o alumnado do centro para emitir e grabar contidos educativos organizados polos distintos departamentos.
2. ACTUACIÓNS. 
	-Divulgar entre o alumnado de ESO e Bacharelato a  idea de formar un equipo estable de Radio Escolar. (Radio Ribeira)
	-Constitución do grupo estable de radio (Iniciouse con 25 alumnos e remataría con 20)
	-Formación do profesorado para acompañamento e asesoramento do alumnado compoñente do equipo. Asistencia ás xornadas de formación.
	-Montaxe dunha segunda emisora co material recibido por polos creativos.
	-Elaborar guións de programas conxuntamente co alumndo do equipo na idea de ir acadando ao longo do curso maior grao de autonomía.
	-Traballos de selección e filtrado de contidos, todos eles nun marco de pluralidade, diversidade e tolerancia respecto ao medio e a todas as persoas da comunidade educativa.
	-Realizar grabacións de programas tipo “podcast” con contidos propostos polos distintos departamentos. 
3. FORTALEZAS.
	- Contribuir á melloría na dicción e expresión oral do alumnado.
	-Desenvolvemento do traballo colaborativo entre o alumnado. Reparto de roles: locutor@s e técnic@s. O funcionamento do equipo e a conexión entre técnica e locución garanten o éxito do programa.
	-Reforzo positivo e mellora da autoestima ao verse  escoitados por todo o alumnado do centro. 
	-Fomentar a investigación para seleccionar os contidos que se van emitir.
	-Ampliar o ámbito musical do alumnado, abríndolles outras portas e amosándolle outras tendencias.
	-Desenvolver a capacidade para improvisación oral e a argumentación.
	-Contribuir á mellora das competencias de aprender a aprender e grao de iniciativa e autonomía persoal.
4. DEBILIDADES. 
	-Non contar cun local propio para a ubicación da emisora e emisión de programas. Estos realízanse nun sá compartida.
	-Mellora do equipamento técnico. A emisora de emisión de programas durante o recreo está funcionando con micros de segundo uso procedentes doutros centros.
	-Escasa utilización desta ferramenta polos  distintos departamentos didácticos. 
	-A pesar do traballo desenvolvido e, logo de solicitalo dous anos consecutivos, non poder contar coa subvención do Plan de Bibliotecas Escolares. A Radio Escolar xerouse no seo da Biblioteca do Centro é supón un complemento indispensable para a difusión e desenvolvemento das súas actividades.

					Victorino García Fernández 
					Coordinador do grupo de formación.